रायपुर 11 जुलाई 2018। इज आफ डूईंग बिजनेस में छत्तीसगढ़ की मौजूदा रैंकिंग पर कांग्रेस नेे सवाल उठाये हैं। प्रदेश कांग्रेस अध्यक्ष भूपेश बघेल ने पूछा है कि 2017 में छठवां स्थान मिलना अलग उपलब्धि है तो सरकार बताएं कि 2015 और 2016 में इज ऑफ डूइंग बिजनेस में छत्तीसगढ़ का कौन सा स्थान था? कांग्रेस के मुताबिक 2016 में छत्तीसगढ़ का चौथा स्थान था, लिहाजा उस आंकड़े के मुताबिक 2017 में छत्तीसगढ़ दो स्थान फिसली है। 2015 में भी छत्तीसगढ़ शीर्ष 5 राज्यों में था और अब छत्तीसगढ़ 2017 में शीर्ष 5 राज्यों में नहीं रही।